b'\n_START_ARTICLE_\nS\xc3\xb8r\xc3\xb8y-Buss\n_START_PARAGRAPH_\nS\xc3\xb8r\xc3\xb8y-Buss AS var et busselskap med rutetrafikk p\xc3\xa5 Ytre S\xc3\xb8re Sunnm\xc3\xb8re. Hovedkontoret var p\xc3\xa5 Larsnes.\n_START_SECTION_\nSiste fase for selskapet\n_START_PARAGRAPH_\nP\xc3\xa5 1990-tallet skjedde det store strukturendringer i rutebilbransjen. Det fikk ogs\xc3\xa5 konsekvenser for S\xc3\xb8r\xc3\xb8y-Buss. I februar 1996 ble M\xc3\xb8rebil overtatt av M\xc3\xb8re og Romsdal Fylkesb\xc3\xa5tar (MRF). Det fortsatte med oppkj\xc3\xb8p av Stranda og Sykkylven Billag i februar 1996, Storfjord Rutebilar i april 1996, og til slutt av S\xc3\xb8r\xc3\xb8y Buss i oktober 1996. Fra 1998 ble det full sammenslutning mellom de fire selskapene med MRF som hovedaksjon\xc3\xa6r, og under navnet M\xc3\xb8rebil AS. Hovedkontoret ble lagt til Furene i Volda. Dermed var tiden over for S\xc3\xb8r\xc3\xb8y-Buss etter vel 15 \xc3\xa5r. Den videre historien kan leses under M\xc3\xb8rebil.'